Turdedoj

La turdedoj (Turdidae) estas familio de la paseroformaj (Passeriformes), en la birda klaso. La familio konsistas el 19 genroj kaj ĉirkaŭ 176 specioj. Ili loĝas ĉefe, sed ne nur en la Malnova Mondo.

Taksonomio 
La taksonomia traktado de tiu tiom granda familio ege variis ĵuse. Tradicie la Turdedoj inkludis la malgrandajn malnovmondajn speciojn, kiel la Najtingalo aŭ la Ruĝgorĝulo, en la subfamilio Saxicolini, sed plej parto de fakuloj nuntempe lokigas tiun grupon en la familio de Muscikapedoj.

Tiu artikolo sekvas la libron Handbook of the Birds of the World laŭ Clement kaj Hathaway, Thrushes (2000), kaj retenas la grandajn turdojn en Turdedoj. Ĵusaj biokemiaj studoj lokigas kelkajn tradiciajn turdogenrojn (Monticola, Pseudocossyphus, Myiophonus, Brachypteryx kaj Alethe) ĉe Muscikapedoj. Male la aziaj genroj saxicoline nome  Grandala kaj Cochoa apartenas ĉi tie al la turdoj.

Genroj 
La genroj (kun kelkaj specioj) de la familio estas:
 Genro Turdus: veraj turdoj (ĉirkaŭ 65 specioj, 1 ĵus formortinta)
Rubandoturdo Turdus torquatus
Merlo (ege riĉa kantisto) Turdus merula
Grizbrusta turdo Turdus obscurus
Nigragorĝa turdo Turdus astrogularis
Stepturdo Turdus naumanni (naumanni)
Bruna stepturdo Turdus (naumanni) eunomus
Tajgoturdo Turdus ruficollis
Migra turdo Turdus migratorius
Ruĝaksela turdo Turdus iliacus (T. musicus)
Kantturdo Turdus philomelos 
Viskoturdo (ege frua kantanto) Turdus viscivorus
Griza turdo Turdus pilaris
Siberia turdo Turdus sibiricus 
Unukolora turdo Turdus unicolor
Orturdo Zoothera (Turdus, Oreocincla) dauma (aureus)
 Genro Platycichla (2 specioj) – parto de sudamerika grupo ene de Turdus
 Genro Nesocichla: Tristana turdo - parto de sudamerika grupo ene de Turdus
 Genro Cichlherminia: Lerminia turdo - genro parafiletika kun Turdus
 Genro Psophocichla : Sudorientafrika turdo aŭ Licicirupo
 Genro Zoothera: Aziaj turdoj (ĉirkaŭ 22 specioj, 1 ĵus formortinta)
 Genro Catharus: tipaj amerikaj turdoj kaj najtingalturdoj (12 specioj)
 Genro Hylocichla : ĉefe Hilociklo aŭ Kolumbia arbarturdo sed estas ankaŭ aliaj specioj kiuj eble apartenas al Catharus
Grizvanga turdeto  Hylocichla minima
Olivdorsa turdeto Hylocichla ustulata
Ermita turdeto Hylocichla guttata
 Genro Ridgwayia: Azteka turdo – rilata al Hylocichla
 Genro Ixoreus : Nigroranĝa turdo - rilata al aliaj amerikaj genroj
 Genro Geomalia: Sulavesa montoturdo
 Genro Cataponera: Sulavesa turdo
 Genro Sialia: blubirdoj (3 specioj)
 Genro Grandala, Blua grandalo - rilata al Sialia
 Genro Cichlopsis: Rufbruna solulo - rilata al Catharus
 Genro Entomodestes: soluloj (2 specioj) - rilata al Catharus
 Genro Myadestes: soluloj (10-11 vivantaj specioj, 2-3 ĵus formortintaj) (inklude iam agnoskitan genron Phaeornis)
 Genro Neocossyphus: muŝkaptulturdoj kaj "formikoturdoj" (4 specioj) -  rilataj al Myadestes
 Genro Cochoa, koĥoaoj (4 specioj)
 Genro Chlamydochaera: Bornea nigrabrustulo - rilata al Cochoa

Nuntempe kutime konsiderata distinga familio malproksime rilata al Picathartes:

 Genro Chaetops: roksaltuloj (2 specioj)

Por aliaj specioj iam en Turdedoj, vidu Muŝkaptuledoj kaj Saksikolenoj.

Myophonus
Brachypteryx
Heinrichia
Chaetops
Alethe

Ecoj 
Turdoj estas diketaj, de milda plumaro, malgrandaj al mezgrandaj birdoj, kiu loĝas arbarajn areojn, kaj ofte manĝas surgrunde aŭ ĉe sovaĝaj rozujoj. Ili grandas el la Madagaskara rokturdo (Monticola sharpei), de 21 g kaj 14.5 cm, al la Blua fajfturdo (Myophonus caeruleus), de 178 g kaj 33 cm. Plej parto de specioj estas grizaj aŭ brunaj, ofte kun punktitaj subaj partoj.

Ili estas insektomanĝantoj, sed plej parto de specioj manĝas ankaŭ vermojn, helikojn kaj fruktojn. Multaj specioj estas konstantaj loĝantaj birdoj en varmaj klimatoj, dum aliaj migras al pli altaj latitudoj dum somero, ofte superante konsiderindajn distancojn.

Turdoj konstruas tasformajn nestojn, foje kovritajn per koto. La ino demetas 2 al 5 punktitajn ovojn kaj foje okazas du aŭ pliaj ovodemetadoj jare. Ambaŭ gepatroj kuzorgas la idaron.

La kantoj de kelkaj specioj, inklude membrojn de la genroj Catharus, Myadestes kaj Turdus, estas konsiderataj inter la plej belaj de la mondo de birdoj.

Bildogalerio

Referencoj

Eksteraj ligiloj 
 Filmoj de turdedoj ĉe Interreta Birdokolekto
 Rakonto pri turdo naivo (en angla) 

Paseroformaj
Birdoj